AOT รายได้เพิ่ม หนุนงบ Q3 ขาดทุนลดลง 46% เหลือ 2.2 พันลบ.
AOT รับรายได้ธุรกิจการบินเพิ่ม หนุนงบ Q3 ขาดทุนลดลง 46% เหลือ 2.2 พันลบ. ส่วนงวด 9 เดือนขาดทุน 9.7 พันลบ. ลดลง 13% จากปีก่อน
AOT รับรายได้ธุรกิจการบินเพิ่ม หนุนงบ Q3 ขาดทุนลดลง 46% เหลือ 2.2 พันลบ. ส่วนงวด 9 เดือนขาดทุน 9.7 พันลบ. ลดลง 13% จากปีก่อน
11 ส.ค. 2565

บริษัท ท่าอากาศยานไทย จำกัด (มหาชน) หรือ AOT รายงานผลการดำเนินงานงวดไตรมาส 3 และงวด 9 เดือนแรกของปี 65 ดังนี้

สำหรับงวดสามเดือนสิ้นสุดวันที่ 30 มิถุนายน 2565 ทอท.มีผลขาดทุนสุทธิจำนวน 2,207.19 ล้านบาท โดยผลการดำเนินงานเพิ่มขึ้น 1,871.28 ล้านบาท เมื่อเทียบกับช่วงเดียวกันของปีก่อน ซึ่งมีผลขาดทุนสุทธิจำนวน 4,078.47 ล้านบาท โดยรายได้จากการขายหรือการให้บริการเพิ่มขึ้น 2,999.49 ล้านบาท หรือร้อยละ 179.99 จากการเพิ่มขึ้นทั้งรายได้เกี่ยวกับกิจการการบิน 1,570.11 ล้านบาท หรือร้อยละ 312.82 และรายได้ที่ไม่เกี่ยวกับกิจการการบิน 1,429.38 ล้านบาท หรือร้อยละ 122.74 เนื่องจากจำนวนเที่ยวบินและจำนวนผู้โดยสารโดยรวมเพิ่มขึ้น ส่วนรายได้อื่นเพิ่มขึ้น 411.46 ล้านบาท หรือร้อยละ 452.85 ค่าใช้จ่ายรวมเพิ่มขึ้น 1,176.06 ล้านบาท หรือร้อยละ 20.17 ส่วนใหญ่เกิดจากการเพิ่มขึ้นของค่าใช้จ่ายอื่น ค่าใช้จ่ายผลประโยชน์พนักงาน
ขณะที่ขาดทุนจากตราสารอนุพันธ์ค่าซ่อมแซมและบำรุงรักษา ค่าจ้างภายนอก ค่าตอบแทนการใช้ประโยชน์ในที่ราชพัสดุและค่าสาธารณูปโภค ใน ด้านต้นทุนทางการเงินลดลง 10.15 ล้านบาท หรือร้อยละ 1.37 สำหรับรายได้ภาษีเงินได้ลดลง 335.29 ล้านบาท หรือร้อยละ 37.90
สำหรับงวดสามเดือนสิ้นสุดวันที่ 30 มิถุนายน 2565 รายได้เกี่ยวกับกิจการการบินจำนวน 2,072.03 ล้านบาท เพิ่มขึ้น 1,570.11 ล้านบาท หรือร้อยละ 312.82 เมื่อเปรียบเทียบกับงวดเดียวกันของปีก่อน เนื่องจากการเพิ่มขึ้นของรายได้ค่าบริการผู้โดยสารขาออกจำนวน 1,319.18 ล้านบาท หรือร้อยละ 622.37 โดยมีสาเหตุจากการเพิ่มขึ้นของจำนวนผู้โดยสารโดยรวมของทั้ง 6 ท่าอากาศยานร้อยละ 315.92 นอกจากนี้รายได้ค่าบริการสนามบินเพิ่มขึ้นจำนวน 185.29 ล้านบาท หรือร้อยละ 75.65 จากการเพิ่มขึ้นของจำนวนเที่ยวบินรวมร้อยละ 113.93